Man dood, twee vermis na boot omslaanFoto: NSRI Juan Pretorius, stasiebevelvoerder van die Nasionale Seereddingsinstituut (NSRI) by Port Alfred, sê die NSRI het omstreeks 20:30 Saterdagaand ŉ oproep ontvang van ŉ man. Die man het aan hulle gesê dat hy saam met sy pa, oom en ŉ vriend van sy pa visgevang het toe hulle boot omgeslaan het. Hy kon daarin slaag om veilig die kant te bereik waarna hy sowat 3km ver geloop het om die NSRI in kennis te stel van die voorval. Die NSRI het ŉ soektog van stapel gestuur na die drie vermiste mans waarna die liggaam van een van die mans in vlak branders gevind is. Pretorius sê die soektog na die twee vermiste mans duur voort.